**Četvrtak , 21 . 5 . 2020.**

**Matematika**

Učiteljica Sara i danas je s vama ponavljala gradivo 1. razreda i to tako da ste rješavali složenije zadatke riječima.

**Zadatak** : Jedan takav zadatak je i UDŽBENIKU na str. **87.** – **5.** zadatak – mudra sovica. Taj zadatak riješite u pisanku iz matematike i to tako da :

1. Napišete naslov DOMAĆA ZADAĆA
2. Nacrtate tablicu i u tablicu unesete podatke ŠTO JE U ZADATKU POZNATO . *( Ja sam započela , a vi nastavite i dovršite sami , nadam se da znate dane u tjednu . )*

|  |  |  |  |  |
| --- | --- | --- | --- | --- |
| **ponedjeljak** | **utorak** |  |  |  |
| 4 bilježnice | 7 bilježnica više nego u ponedjeljak |  |  |  |

1. Napišete račune i odgovore za svako pitanje ŠTO JE NEPOZNATO u zadatku.

**Likovna kultura**

Današnji zadatak učiteljice Sare mi ćemo riješiti drugi tjedan , a vi ćete danas dovršiti onaj zadatak s automobilima .

Ponavljam uputu koju sam poslala ovaj ponedjeljak e- mailom : *tko još nije, neka pošalje fotografiju automobila prije bojanja.*

*Trebali ste oblikovati auto iz snova , ali tako da prikažete suprotnost oblih i uglatih oblika. Tako ćete i bojati* ***temperama*** *u 2 boje:* ***Oble*** *oblike jednom bojom, a* ***uglate*** *oblike nekom drugom bojom po svom izboru .*

**Hrvatski jezik**

Učiteljica Sara pročitala vam je pjesmu o školi i zajedno s njom ste odgovarali na pitanja o toj pjesmi i sigurno se sjetili i svoje škole u koju se izgleda vraćamo sljedeći tjedan .

**Zadatak** : Nekoliko puta pročitajte pjesmu i uvježbajte je glasno čitati pa ćete je čitati danas na satu Hrvatskoga na Teamsu , a sat lektire koji smo trebali imati danas ostvarit ćemo isto drugi tjedan.

*NAPOMENA : Sve dodatne informacije i dogovori oko povratka u školu danas na*

*Teamsu.*

**ŠKOLA**

**Postoji jedna škola,**

**što na mjestu dugo stoji,**

**vrata otvara u rujnu**

**i kolone djece broji.**

**Ispred nje igralište,**

**na njemu vesela graja,**

**koševi, lopte, vijače,**

**za igru bez konca i kraja.**

**A unutra kad uđeš,**

**učionica te čeka,**

**knjižnica, zbornica, kuhinja**

**i kancelarija poneka.**

**U školi su svakoga dana**

**ravnatelj, pedagoginja, tajnik,**

**učitelji raznih zvanja**

**te knjižničarka i blagajnik.**

**Da učenici vrijedno**

**znanja i vještine tkaju,**

**svi oni stalno se trude,**

**dajući najbolje što znaju.**

**Kako bi uredna bila**

**spremačice se brinu,**

**a domar za popravke,**

**grijanje i okolinu.**

**Kad u školu veselo uđu**

**dječja ozarena lica,**

**ona postaje maštovita,**

**i pametna pozornica.**

Marijana Andrišek